

**ЧӐВАШ РЕСПУБЛИКИН**

**САККУНӖ**

**ЧӐВАШ РЕСПУБЛИКИН**

**УЙРӐМ САККУНӖСЕН АКЧӖСЕНЕ**

**УЛШӐНУСЕМ КӖРТЕССИ ҪИНЧЕН**

*Чӑваш Республикин Патшалӑх Канашӗ*

*2021 ҫулхи ҫӗртме уйӑхӗн 17-мӗшӗнче*

*йышӑннӑ*

**1 статья**

Чӑваш Республикин "Муниципалитет должноҫне, вырӑнти администраци пуҫлӑхӗн должноҫне контрактпа йышӑнма шутлакан граждансем тата ҫав должноҫсене йышӑнакан ҫынсем коррупцие хирӗҫле саккунсене пурнӑҫлас ӗҫри уйрӑм ыйтусем ҫинчен" 2017 ҫулхи ҫурла уйӑхӗн 29-мӗ­шӗнчи 46 №-лӗ саккунне (Чӑваш Республикин Саккунӗсен пуххи, 2017,   
9 №; "Республика" хаҫат, 2019, ҫӗртме уйӑхӗн 5-мӗшӗ, чӳк уйӑхӗн 27-мӗшӗ; 2020, ҫӗртме уйӑхӗн 17-мӗшӗ, раштав уйӑхӗн 17-мӗшӗ) ҫакӑн пек улшӑнусем кӗртес:

1) 2 статьяра:

а) 1-мӗш пайра "Чӑваш Республикин саккуна коррупци майӗпе е ыт­ти майпа пӑсассине асӑрхаттаракан органӗн ӗҫӗсене пурнӑҫлама Чӑваш Республикин Пуҫлӑхӗ полномочи панӑ Чӑваш Республикин ӗҫ тӑвакан власть органӗ" сӑмахсене "Чӑваш Республикин саккуна коррупци майӗпе   
е ытти майпа пӑсассине асӑрхаттаракан органӗн ӗҫӗсене пурнӑҫлакан Чӑ­ваш Республикин ӗҫ тӑвакан власть органӗн пайӗ" сӑмахсемпе улӑштарас;

ӑ) 2-мӗш пайӑн иккӗмӗш абзацӗнче "должноҫпа килӗшӳллӗн полномочисем панӑ чухне (должноҫа уйӑрса лартнӑ, суйланӑ чухне)" сӑмахсене "должноҫпа килӗшӳллӗн полномочисем панӑ (должноҫа уйӑрса лартнӑ, суйланӑ) кунран пуҫласа 15 кун хушшинче" сӑмахсемпе улӑштарас;

б) 6-мӗш пайӑн виҫҫӗмӗш, тӑваттӑмӗш абзацӗсенче "тата хӑйсем ти­вӗҫлӗ должноҫсем йышӑнакан вырӑнти хӑй тытӑмлӑх органне" сӑмахсене кӑларса пӑрахас;

2) 4 статьян 2-мӗш пайӗн 4-мӗш пунктӗнче, 5-мӗш пайӗнче "тата пат­шалӑхӑн кадастр учетне тӑвакан тата куҫман пурлӑх тӗлӗшпе правасене регистрацилекен патшалӑх органӗсене" сӑмахсене ", куҫман пурлӑх правине тата ун тӗлӗшпе тӑвакан килӗшӳсене патшалӑх регистрацийӗ тӑвакан ор­гансене тата финанс активӗсене кӑларас ӗҫе пурнӑҫлакан информаци тытӑ­мӗсен операторӗсене" сӑмахсемпе улӑштарас.

2 статья

Чӑваш Республикин "Чӑваш Республикин патшалӑх уйрӑм должно­ҫӗсене йышӑнакан ҫынсем коммерциллӗ мар организацисене ертсе пырас ӗҫе тӳлевсӗр хутшӑнма кӑмӑл пурри ҫинчен Чӑваш Республикин Пуҫлӑхне малтанах пӗлтерсе хумалли йӗрке ҫинчен" 2020 ҫулхи утӑ уйӑхӗн 14-мӗшӗнчи   
56 №-лӗ саккунӗн ("Республика" хаҫат, 2020, утӑ уйӑхӗн 15-мӗшӗ) 2 статйин 3-мӗш пайне улшӑну кӗртес, ӑна ҫакӑн пек ҫырса хурас:

"3. Пӗлтернине Чӑваш Республикин саккуна коррупци майӗпе е ытти майпа пӑсассине асӑрхаттаракан органӗн ӗҫӗсене пурнӑҫлакан Чӑваш Республикин ӗҫ тӑвакан власть органӗн пайне (малалла – полномочиллӗ орган) тӑратмалла.".

3 статья

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

|  |  |
| --- | --- |
| Чӑваш Республикин  Пуҫлӑхӗ | О. Николаев |

Шупашкар хули